નવી દિલ્હી : અરવિંદ કેજરીવાલ દ્વારા ગાડીઓ અંગે લેવાયેલા વિવાદિત નિર્ણય બાદ વિપક્ષે હોબાળો કરવાનું ચાલુ કર્યું છે. ભાજપ દ્વારા આપ પર સમ અને વિષમ નંબરની ગાડીઓ ચલાવવાનો નિર્ણય લેતા પહેલા દિલ્હીની જનતા પાસેથી સલાહ નહી લેવાનો આરોપ લગાવ્યો હતો. દિલ્હીનાં લોકોનાં મંતવ્યને માન આપવામાં નહી આવ્યું હોવાનું તેમણે જણાવ્યું હતું. સમ અને વિષમ નંબરની ગાડીઓને અઠવાડીયાનાં માત્ર 3 દિવસ જ રસ્તા પર ચલાવવા માટેની પરવાનગી આપવામાં આવી છે. ભાજપે દિલ્હી સરકાર આ નિર્ણય કોઇ દબાણમાં આવીને લીધો હોવાનો પણ આરોપ લગાવ્યો હતો. કેજરીવાલ સરકારે દબાણમાં આવીને ટ્રાન્સપોર્ટની આ નવી ફોર્મ્યુલા લાગુ કરી દીધી છે.